
Grozījumi Ministru kabineta 2017. gada 8. augusta noteikumos Nr. 468 "Noteikumi par atsevišķiem muitas kontroles veidiem"
Izdoti saskaņā ar Muitas likuma
14. panta otrās daļas 3. un 4. punktu un 14.5 pantu
· 1. Izdarīt Ministru kabineta 2017. gada 8. augusta noteikumos Nr. 468 "Noteikumi par atsevišķiem muitas kontroles veidiem" (Latvijas Vēstnesis, 2017, 161. nr.; 2021, 165. nr.) šādus grozījumus:
· 1.1. izteikt 1.4. apakšpunktu šādā redakcijā:
· "1.4. kārtību, kādā lēmuma saņēmējs Eiropas Parlamenta un Padomes 2013. gada 12. jūnija Regulas (ES) Nr. 608/2013 par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. 1383/2003 (turpmāk – regula Nr. 608/2013), 29.panta 1.punkta pirmās daļas izpratnē sedz izmaksas saistībā ar izlaišanai apturētajām vai aizturētajām precēm, un šo izmaksu apmēru;"
· 1.2. svītrot 16. punktu;
· 1.3. izteikt 17. punktu šādā redakcijā:
· "17. Izmaksas, kas Valsts ieņēmumu dienestam radušās saistībā ar izlaišanai apturēto vai aizturēto preču nogādāšanu no vietas, kurā preces atrodas izlaišanas apturēšanas vai aizturēšanas brīdī, līdz preču uzglabāšanas vietai, izmaksas, kas radušās saistībā ar preču atdošanu deklarētājam, ja preces netiek nodotas iznīcināšanai vai netiek konfiscētas, kā arī izmaksas, kas radušās, veicot preču iznīcināšanu, lēmuma saņēmējs sedz atbilstoši faktiskajām izmaksām.";
· 1.4. izteikt 18. punktu šādā redakcijā:
· "18. Ja lēmuma saņēmējs nav pārņēmis preces atbildīgā glabāšanā atbilstoši šo noteikumu 7. punktam, tas sedz izmaksas, kas Valsts ieņēmumu dienestam radušās saistībā ar izlaišanai apturēto vai aizturēto preču glabāšanu. Glabāšanas izmaksu apmēru nosaka saskaņā ar šo noteikumu 19. punktu.";
· 1.5. izteikt 21. punktu šādā redakcijā:
· "21. Izmaksu apmēru par izlaišanai apturēto vai aizturēto preču glabāšanu aprēķina no apturēšanas vai aizturēšanas dienas līdz dienai, kad lēmuma saņēmējs pieņēma preces šo noteikumu 7. vai 14. punktā minētajā gadījumā. Izmaksu aprēķinā neietver posmu, kas pārsniedz vienu mēnesi no lēmuma saņēmēja atzinuma saņemšanas dienas vai dienas kad ir uzskatāms, ka preču deklarētājs vai valdītājs ir piekritis preču iznīcināšanai dienas, līdz Valsts ieņēmumu dienesta lēmuma pieņemšanas dienai.";
· 1.6. izteikt 24. punktu šādā redakcijā:
· "24. Saskaņā ar regulas Nr. 608/2013 29. panta 1. punktu lēmuma saņēmējs šo noteikumu 17. un 18. punktā minētās izmaksas sedz 30 dienu laikā pēc tam, kad saņemts Valsts ieņēmumu dienesta izmaksu aprēķins.";
· 1.7. izteikt 25. punktu šādā redakcijā:
· "25. Ja lēmuma saņēmējs 30 dienu laikā no dienas, kad saņemts šo noteikumu 24.punktā minētais aprēķins,  labprātīgi nesedz attiecīgās izmaksas, Valsts ieņēmumu dienests pieņem lēmumu par izmaksu samaksu, lēmumā ietverot brīdinājumu par lēmuma piespiedu izpildi.";
· 1.8. izteikt 26. punktu šādā redakcijā:
· "26. Ja ir stājies spēkā lēmums par izmaksu samaksu un ir beidzies termiņš tā labprātīgai izpildei, bet lēmuma saņēmējs nav sedzis lēmumā par izmaksu samaksu minētās izmaksas, Valsts ieņēmumu dienests lēmumu par izmaksu samaksu nodod zvērinātam tiesu izpildītājam piespiedu izpildei."
· 2. Noteikumi stājas spēkā 2023. gada 1. septembrī.

